
﻿4 de xullo de 2008

Condicións de uso de Google para móbiles

Ao usar os produtos e servizos de Google para móbiles ("Servizos"):

1.  Acepta estar suxeito a estas condicións e a) ás Condicións de uso de YouTube (m.google.com/tos_youtube) para os Servizos relacionados con YouTube, b) ás Condicións de uso de Google mapas (m.google.com/tos_maps) para os Servizos de mapas, locais e baseados na localización, e c) ás Condicións de uso de Google (m.google.com/utos) para o resto de Servizos, conforme as actualizacións que se realizan de cando en cando. Pode facer uso dos Servizos só na forma exposta nestas condicións. Non os utilice durante a condución.

2.  Recoñece e acepta que algúns Servizos poidan ser ofrecidos por terceiras partes, e que poida estar suxeito ás condicións de terceiras partes e que estas poidan impoñer condicións que lle afecten. Google non é responsable dos cambios que terceiras partes fagan nos Servizos.

3.  Consente que se recompilen, usen, compartan e transfiran ulteriormente os seus datos, incluíndo pero sen limitarse aos datos de voz e situación, como se resume na Política de privacidade de Google para móbiles (m.google.com/privacy). Os datos de situación poden proceder de diversas fontes e poden non ser precisos. Use pola súa conta e risco.

4.  Recoñece que certos Servizos requiren un servizo de teléfono, a capacidade de acceder a datos ou mensaxaría de texto. Se non se indica o contrario, Google non aplica custos polos Servizos, pero poden aplicarse taxas do operador polo uso do teléfono, de datos e de mensaxaría de texto.

Os Servizos poden incluír contido de terceiras partes. Pode atopar as atribucións requiridas ou os avisos sobre o contido de terceiras partes en www.google.com/m/legalnotices.
