
4 Ιουλίου 2008

Όροι Παροχής Υπηρεσιών του Mobile

Εφόσον χρησιμοποιείτε τα προϊόντα και τις υπηρεσίες της Google για κινητές συσκευές («Υπηρεσίες»):

1.  Συμφωνείτε ότι δεσμεύεστε από τους εν λόγω όρους, καθώς και από α) τους Όρους Χρήσης του YouTube (m.google.com/tos_youtube) για τις υπηρεσίες που σχετίζονται με το YouTube, β) τους Όρους και τις Προϋποθέσεις της υπηρεσίας Χάρτες Google (m.google.com/tos_maps) για υπηρεσίες χαρτογράφησης, τοπικές και βάσει τοποθεσίας και γ) τους Όρους Παροχής Υπηρεσιών της Google (m.google.com/utos) για όλες τις λοιπές υπηρεσίες, όπως ενημερώνονται τακτικά. Μπορείτε να χρησιμοποιήσετε τις Υπηρεσίες μόνο με τον τρόπο που ορίζεται στις εν λόγω συμφωνίες. Μην κάνετε χρήση όταν οδηγείτε.

2.  Αναγνωρίζετε και συμφωνείτε ότι τρίτα μέρη μπορεί να παρέχουν Υπηρεσίες, καθώς και ότι μπορεί να είστε υποκείμενος σε όρους που τίθενται από τρίτους, οι οποίοι μπορεί να σας επιβάλουν τους όρους τους. Η Google δεν ευθύνεται για αλλαγές στις Υπηρεσίες που παρέχονται από τρίτους.

3.  Συναινείτε στη συλλογή, τη χρήση, το διαμοιρασμό και την περαιτέρω μετάδοση των δεδομένων σας, συμπεριλαμβανομένων, χωρίς να υπάρχει περιορισμός μόνο σε αυτά, των φωνητικών δεδομένων και δεδομένων τοποθεσίας, όπως περιγράφονται στην Πολιτική Απορρήτου για κινητά τηλέφωνα (m.google.com/privacy). Τα δεδομένα τοποθεσίας μπορεί να προέρχονται από διάφορες πηγές και, ενδεχομένως, να μην είναι ακριβή. Χρησιμοποιήστε τα με δική σας ευθύνη.

4.  Αναγνωρίζετε ότι για τη χρήση ορισμένων Υπηρεσιών απαιτείται  υπηρεσία τηλεφωνίας, πρόσβαση σε δεδομένα ή δυνατότητα αποστολής μηνυμάτων κειμένου. Εκτός εάν υπάρχει διαφορετική ένδειξη, η Google δεν επιβάλει χρέωση για τις Υπηρεσίες, αλλά ενδεχομένως να υπάρχουν χρεώσεις φορέων για τηλεφωνικές υπηρεσίες, υπηρεσίες δεδομένων και μηνύματα κειμένου.

Οι Υπηρεσίες μπορεί να περιλαμβάνουν περιεχόμενο τρίτων.  Οποιαδήποτε απαιτούμενη αναφορά ή ειδοποίηση για το περιεχόμενο τρίτων διατίθεται στη διεύθυνση www.google.com/m/legalnotices.
 