
2008. július 4.

Mobil Általános Szerződési Feltételek

A Google mobiltermékeinek és -szolgáltatásainak ("Szolgáltatások") használatával Ön:

1.  Kötelezi magát arra, hogy betartja a jelen feltételeket, továbbá a) a YouTube Általános Szerződési Feltételeit (m.google.com/tos_youtube) a YouTube-hoz kapcsolódó Szolgáltatások esetében, b) a Google Térkép Általános Szerződési Feltételeit (m.google.com/tos_maps) a térképészeti, a helyi és a helyalapú Szolgáltatások esetében, valamint c) a Google Általános Szerződési Feltételeit (m.google.com/utos) minden egyéb szolgáltatás esetében, a szerződési feltételek mindenkori állapotának megfelelően. A Szolgáltatásokat kizárólag a fenti szerződésekben rögzített módon jogosult használni. Gépjárművezetés közben tilos használni őket.

2.  Tudomásul veszi és elfogadja, hogy a Szolgáltatásokat harmadik felek is nyújthatják, és hogy így Önre a harmadik felek feltételei is vonatkozhatnak, továbbá hogy a harmadik felek is betartathatják Önnel ezeket a feltételeket. A Google nem vállal felelősséget a Szolgáltatások harmadik fél általi módosításaiért.

3.  Hozzájárul adatainak gyűjtéséhez, felhasználásához, megosztásához és továbbadásához, beleértve többek között a hang- és helyadatokat, amint azt a Mobil adatvédelmi irányelvek ismertetik (m.google.com/privacy). A helyadatok többféle forrásból származhatnak, és nem feltétlenül pontosak. A felhasználásukból eredő kockázatokat Ön viseli.

4.  Tudomásul veszi, hogy bizonyos Szolgáltatások igénybevételéhez telefonszolgáltatás, illetve adatelérési vagy szövegesüzenet-küldési lehetőségek szükségesek. A külön jelzett esetektől eltekintve a Google nem számít fel díjat a Szolgáltatásokért, de a szolgáltató telefon- adat- és szövegesüzenet-díjakat érvényesíthet.

A Szolgáltatások harmadik féltől származó tartalmat is magukban foglalhatnak.  A harmadik féltől származó tartalommal kapcsolatos kötelező, a tulajdonjogra vagy egyéb jogokra vonatkozó tájékoztatók a következő címen találhatók: www.google.com/m/legalnotices.
 