
4 iulie 2008

Condiţii de furnizare a serviciilor mobile

Prin utilizarea produselor şi serviciilor mobile Google („Serviciile”), dvs.:

1.  Sunteţi de acord să respectaţi aceste condiţii şi a) condiţiile de utilizare YouTube (m.google.com/tos_youtube) pentru Serviciile legate de YouTube, b) termenii şi condiţiile Hărţi Google (m.google.com/tos_maps) pentru Serviciile de cartografiere, locale şi bazate pe locaţie şi c) condiţiile de furnizare a serviciilor Google (m.google.com/utos) pentru toate celelalte Servicii, în forma lor actualizată periodic. Puteţi utiliza aceste Servicii numai conform celor stabilite în aceste acorduri. Nu le utilizaţi în timp ce conduceţi.

2.  Recunoaşteţi şi sunteţi de acord că Serviciile pot fi oferite de terţe părţi, că puteţi fi supus condiţiilor terţelor părţi şi că aceste terţe părţi pot pune termenii în aplicare. Compania Google nu este responsabilă de modificările pe care terţele părţi le aduc Serviciilor.

3.  Sunteţi de acord cu colectarea, utilizarea, partajarea şi transferarea către terţi a datelor dvs., inclusiv, dar fără limitare la date de voce şi locaţie, după cum se stipulează în Politica de confidenţialitate pentru servicii mobile (m.google.com/privacy). Datele de locaţie pot proveni din diverse surse şi există posibilitatea să nu fie exacte. Dvs. le utilizaţi pe propriul dvs. risc.

4.  Recunoaşteţi că anumite Servicii necesită utilizarea unui serviciu de telefonie, accesarea de date sau utilizarea de mesaje text. Cu excepţia cazurilor în care se specifică altfel, Google nu percepe taxe pentru aceste Servicii; furnizorii pot aplica, însă, taxe pentru serviciul de telefonie, date şi mesagerie text. 

Serviciile pot cuprinde conţinut provenit de la terţe părţi.  Informaţiile necesare despre provenienţa conţinutului de la terţe părţi şi eventualele notificări legate de acestea pot fi găsite la www.google.com/m/legalnotices.
 