
4 юли 2008 г.

Условия за ползване на услугите и продуктите за мобилни устройства

Използването на продуктите и услугите на Google за мобилни устройства („Услугите“) означава, че:

1.  Приемате да бъдете правно задължени по тези условия и по а) Условията за ползване на YouTube (m.google.com/tos_youtube) за услуги, свързани с YouTube; б) Общите условия на Google Карти (m.google.com/tos_maps) за картографски и местни услуги, както и услуги, свързани с определяне на местоположението; в) Общите условия на Google (m.google.com/utos) за всички останали услуги, както и периодическите актуализации на тези документи. Можете да ползвате Услугите единствено съгласно разпоредбите на гореизброените споразумения. Не ползвайте Услугите по време на шофиране.

2.  Потвърждавате и приемате, че трети страни могат да ви предлагат услуги, като е възможно да бъдете обвързани с техните Общи условия, по силата на чиито разпоредби третите страни могат да предприемат мерки срещу вас. Google не носи отговорност за промените, направени от трети страни в Услугите.

3.  Давате съгласието си данните ви да бъдат събирани, ползвани, споделяни и препредавани, включително, но не само, гласови данни и информация за местоположението, в съответствие с разпоредбите на Декларацията за поверителност на Google за мобилни устройства (m.google.com/privacy). Данните за местоположението може да са от няколко източника и да не са точни. Използването им е на ваш риск.

4.  Потвърждавате, че за някои Услуги се изисква наличието на телефонна връзка или възможност за достъп до данни или изпращане на текстови съобщения. Google не налага такси за използването на Услугите, освен ако изрично не е посочено друго. Възможно е обаче да бъдат начислени такси от оператора за телефонни услуги, работа с данни и текстови съобщения. 

В Услугите може да има съдържание от трети страни.  Всички задължителни приписвания или съобщения за съдържанието на трети страни можете да намерите на адрес www.google.com/m/legalnotices.
 