
4 Julai 2008

Syarat Perkhidmatan Mudah Alih

Dengan menggunakan produk dan perkhidmatan mudah alih ("Perkhidmatan") Google, anda:

1.  Bersetuju untuk terikat dengan syarat-syarat ini dan a) Syarat Penggunaan YouTube (m.google.com/tos_youtube) bagi Perkhidmatan berkaitan YouTube, b) Terma dan Syarat Google Maps (m.google.com/tos_maps) bagi pemetaan, Perkhidmatan berdasarkan lokasi dan setempat, dan c) Syarat Perkhidmatan Google (m.google.com/utos) bagi semua Perkhidmatan, yang dikemas kini dari masa ke masa. Anda boleh menggunakan Perkhidmatan hanya sebagaimana yang dikemukakan dalam perjanjian ini. Jangan gunakan semasa memandu.

2.  Mengakui dan bersetuju bahawa pihak ketiga mungkin akan menawarkan Perkhidmatan, dan anda boleh tertakluk kepada syarat pihak ketiga serta pihak ketiga boleh menguatkuasakan syarat ini terhadap anda. Google tidak bertanggungjawab terhadap perubahan pada Perkhidmatan oleh pihak ketiga.

3.  Mengizinkan pengumpulan, penggunaan, perkongsian, dan pemindahan berikutnya bagi data anda, termasuk tetapi tidak terhad kepada data suara dan lokasi, seperti yang digariskan dalam Dasar Privasi Mudah Alih (m.google.com/privacy). Data lokasi mungkin daripada sumber yang bercampur-campur dan mungkin tidak tepat. Gunakannya atas risiko sendiri.

4.  Mengakui bahawa Perkhidmatan tertentu memerlukan keupayaan perkhidmatan telefon, akses data atau pemesejan teks.  Kecuali seperti dinyatakan sebaliknya, Google tidak akan mengenakan caj bagi Perkhidmatan itu, tetapi kadar pembawa untuk telefon, data dan pemesejan teks mungkin dikenakan.

Perkhidmatan tersebut mungkin mengandungi kandungan pihak ketiga.  Sebarang atribut atau notis yang diperlukan untuk kandungan pihak ketiga boleh didapati di www.google.com/m/legalnotices.
 