
4 ביולי 2008

תנאים והגבלות של Mobile

השימוש במוצרים והשירותים הניידים של Google (להלן, "השירותים"), מהווה:

1. את הסכמתך לפעול בכפוף לתנאים אלו וכן א) לתנאי השימוש של YouTube (m.google.com/tos_youtube) עבור שירותים הקשורים ל-YouTube, ב) לתנאים וההגבלות של מפות Google (m.google.com/tos_maps) עבור מיפוי, שירותים מקומיים ושירותים המבוססים על מיקום וכן ג) לתנאי השירות של Google (m.google.com/utos) החלים על כל יתר השירותים, אשר עשויים להתעדכן מעת לעת. אתה רשאי להשתמש בשירותים אך ורק בהתאם לאמור בהסכמים אלו. הימנע משימוש בעת נהיגה.

2. את הכרתך ואת הסכמתך כי גורמי צד שלישי רשאים להציע שירותים, וכי ייתכן שיחולו עליך תנאים של גורמי צד שלישי ושלגורמי צד שלישי תהא הזכות לאכוף תנאים כנגדך. חברת Google לא תישא באחריות לשינויים בשירותים אשר ייערכו מטעם גורמי צד שלישי. 

3.  את הסכמתך לאיסוף, שימוש, שיתוף והעברה של נתוניך, לרבות וללא הגבלה נתוני קול ומיקום, בהתאם לתנאי מדיניות הפרטיות של Mobile (m.google.com/privacy). נתוני המיקום יכולים להיות ממספר מקורות וייתכן שהם לא יהיו מדוייקים. השימוש הוא באחריותך בלבד.

4. את הכרתך בכך ששירותים מסוימים דורשים שירות טלפון, גישה לנתונים או יכולת לשלוח הודעות טקסט. למעט מקומות שבהם מופיעה הנחיה אחרת, Google אינה גובה תשלום עבור השירותים, אולם ייתכנו תעריפי שימוש בטלפון, בנתונים ובשליחת הודעות טקסט.

השירותים עשויים להכיל תוכן של גורמי צד שלישי. ניתן למצוא את כל התכונות וההודעות הקשורות לתוכן של גורמי צד שלישי בכתובת www.google.com/m/legalnotices.
 
