
4. julija 2008

Pogoji storitve za mobilne naprave

Z uporabo Googlovih izdelkov in storitev za mobilne naprave (»storitev«):

1.  se strinjate, da boste upoštevali ta določila in a) Določila in pogoje uporabe storitve YouTube (m.google.com/tos_youtube) za storitve, povezane z YouTube, b) Določila in pogoje uporabe storitve Google Zemljevidi (m.google.com/tos_maps) za storitve, povezane s pregledovanjem zemljevidov, ter lokalne storitve in storitve, povezane z lokacijami, ter c) Googlova določila in pogoje uporabe (m.google.com/utos) za vse druge storitve, ki se občasno spreminjajo. Storitve smete uporabljati samo na načine, ki so opisani v navedenih pogodbah. Ne uporabljajte jih med vožnjo;

2.  potrjujete in se strinjate, da lahko storitve zagotavljajo tudi druga podjetja, da boste morali upoštevati določila drugih podjetij in da lahko druga podjetja od vas zahtevajo upoštevanje določil. Google ni odgovoren za spremembe storitev drugih podjetij;

3.  se strinjate z zbiranjem, uporabo, posredovanjem in prenosom svojih podatkov, vključno z glasovnimi podatki in podatki o lokaciji (vendar brez omejitve na navedeno), kot je določeno v Pravilniku o zasebnosti za mobilne naprave (m.google.com/privacy). Podatki o lokaciji lahko izvirajo iz mešanih virov in morda niso točni. Uporabljate jih na lastno odgovornost;

4.  potrjujete, da določene storitve zahtevajo možnost telefonskih storitev, dostopa do podatkov ali besedilnih sporočil. Če ni navedeno drugače, Google storitev ne zaračunava, morda pa vam bo operater zaračunal stroške uporabe telefona, prenosa podatkov in pošiljanja besedilnih sporočil.

Storitve lahko vsebujejo vsebine drugih podjetij. Morebitne pripise ali obvestila o vsebinah drugih podjetij lahko najdete na spletni strani www.google.com/m/legalnotices.
