
4 กรกฎาคม 2008

ข้อกำหนดในการให้บริการสำหรับโทรศัพท์มือถือ

การใช้ผลิตภัณฑ์และบริการ ("บริการ") สำหรับโทรศัพท์มือถือของ Google คุณต้อง:

1.  ตกลงที่จะผูกพันตามข้อกำหนดเหล่านี้ และ ก) ข้อกำหนดในการให้บริการ YouTube (m.google.com/tos_youtube) สำหรับบริการที่เกี่ยวข้องกับ YouTube, ข) ข้อกำหนดในการให้บริการ Google Maps (m.google.com/tos_maps) สำหรับบริการที่เกี่ยวกับแผนที่ ท้องถิ่นและที่ตั้ง และ ค) ข้อกำหนดในการให้บริการของ Google (m.google.com/utos) สำหรับบริการอื่นๆ ทั้งหมด ซึ่งมีการอัปเดตเป็นครั้งคราว คุณสามารถใช้ บริการ เฉพาะที่ได้กำหนดไว้ในข้อตกลงนี้ ห้ามใช้ขณะขับรถ

2.  รับทราบและตกลงว่าบุคคลที่สามสามารถเสนอบริการ และคุณอาจอยู่ภายใต้ข้อกำหนดของบุคคลที่สาม และบุคคลที่สามสามารถบังคับใช้ข้อกำหนดดังกล่าวกับคุณ Google ไม่มีส่วนรับผิดชอบใดๆ ต่อการเปลี่ยนแปลง บริการของบุคคลที่สาม

3.  ยินยอมสำหรับการรวบรวม การใช้ การใช้ร่วมกัน และการส่งต่อข้อมูลของคุณ ซึ่งรวมถึงแต่ไม่จำกัดเพียงข้อมูลเสียงและที่ตั้ง ตามที่ได้สรุปไว้ในนโยบายส่วนบุคคลของโทรศัพท์มือถือ (m.google.com/privacy) ข้อมูลที่ตั้งอาจมาจากแหล่งข้อมูลต่างๆ รวมกันและอาจไม่ถูกต้อง ซึ่งคุณต้องรับผิดชอบต่อความเสี่ยงจากการใช้ของคุณเอง

4.  รับทราบว่า บริการ บางอย่างจำเป็นต้องมีบริการโทรศัพท์ การเข้าถึงข้อมูล หรือความสามารถในการส่งข้อความ ยกเว้นว่าได้ระบุไว้เป็นอย่างอื่น Google ไม่ได้คิดค่าใช้จ่ายสำหรับ บริการ ดังกล่าว แต่ผู้ให้บริการโทรศัพท์อาจคิดค่าบริการสำหรับการใช้โทรศัพท์ การส่งข้อมูล และการส่งข้อความ 

 บริการ อาจมีเนื้อหาของบุคคลที่สาม  ข้อมูลหรือประกาศที่สำคัญสำหรับเนื้อหาของบุคคลที่สามสามารถดูได้ที่ www.google.com/m/legalnotices
 